มีปัญหาติดเชื้อแบททีเรียตกขาวมีกลิ่นเหม็นเค็มเรื้อรังค่ะ เป็นแบบนี้ทุกเดือน ไปหา บอกว่า แบททีเรียประจำถิ่นลดลง ไม่ทราบว่าเกี่ยวกับการเป็นโรคภาวะไข่ไม่ตก (pcos) ไหมคะ เพราะบอกฮอโมนเพศหญิงลดลง แล้วช่องคลอดก็แห้งมาก ตอนนี้เป็นสิว และผมร่วงหนักมากค่ะ ขอบพระคุณมากค่ะ
สวัสดีค่ะการที่ตกขาวมีกลิ่น หากเป็นกลิ่นคาวปลา และมีลัษณะเป็นเมือกบางและเปียก อาจจะเกิดจากการติดเชื้อแบคทีเรียชนิดหนึ่ง (Bacterial Vaginosis) ซึ่งเป็นภาวะช่องคลอดอักเสบที่เกิดจากความไม่สมดุลของเชื้อแบคทีเรียภายในช่องคลอดไม่ใช่การติดเชื้อทางเพศสัมพันธ์ค่ะ แต่การมีเพศสัมพันธ์ภายหลังการติดเชื้ออาจทำให้อาการแย่ลง โดยการรักษาอาจจะใช้ยา Metronidazole ซึ่งอาจจะใช้ยาเม็ดรับประทานหรือครีมทาค่ะ อย่างไรก็ตามควรปรึกษาแพทย์เพื่อยืนยันการตรวจก่อนค่ะส่วนภาวะPCOSหรือภาวะถุงน้ำจำนวนมากในรังไข่ เป็นความผิดปกติของระบบต่อมไร้ท่อทำให้ผู้ป่วยมีระดับฮอร์โมนเอสโตรเจน โปรเจสเตอโรน แอนโดรเจน และอินซูลินอยู่ในภาวะที่ไม่สมดุลและอาจส่งผลให้ประจำเดือนมาไม่ปกติ สิวขึ้น ขนดก หรือมีบุตรยาก ขออนุญาตแนะนำให้ปรึกษาแพทย์ที่ดูแลเป็นประจำเกี่ยวกับการดูแลรักษานะคะ เนื่องจากจำเป็นต้องดูแลรักษาและติดตามอาการค่ะ